text: Ingen forbrydelse 
  07 november 2011 kl. 10.04
  I Tønder er der stadig mystik om den 17-årige pige, som blev fundet sanseløst beruset i en container nær busholdepladsen i Jernbanegade i Tønder. Politiet tror ikke, at hun har været udsat for en forbrydelse.
  Den unge pige blev fundet med sine egen snørebånd bundet stramt om halsen. Hun var meget beruset, men kan intet huske om, hvad der er gået forud.
  
  Her ligget der længe
  Pigen blev fundet kort før kl. fem lørdag morgen. Men hun har angiveligt ligget i containeren et stykke tid.
  Politiet i Tønder har hele weekenden efterlyst vidner, som kan kaste lys over episoden.
  
  Et par henvendelser
  - Der er kommet et par henvendelse, som vi skal se nærmere på i løbet af mandagen, siger politikommissær Svend Erik Paulsen til TV SYD. 
  Også den unge pige skal afhøres nærmere. Politiet har haft hende ude ved findestedet i håb om at der dukkede erindringer op. 
  Pigen var "ilde tilredt", konstaterer politiet. Ikke fysisk, men psykisk. Der er ikke funde hudafskrabninger eller andre skader.
  